2021. gada 14. jūlijā Noteikumi Nr. 509

Rīgā (prot. Nr. 52 2. §)

**Grozījums Ministru kabineta 2021. gada 13. aprīļa noteikumos Nr. 242 "****Augstas gatavības pašvaldību investīciju projektu pieteikšanas, izskatīšanas un finansējuma piešķiršanas kārtība"**

Izdoti saskaņā ar

Covid-19 infekcijas izplatības seku

pārvarēšanas likuma 24.2pantu

Izdarīt Ministru kabineta 2021. gada 13. aprīļa noteikumos Nr. 242 "Augstas gatavības pašvaldību investīciju projektu pieteikšanas, izskatīšanas un finansējuma piešķiršanas kārtība" (Latvijas Vēstnesis, 2021, 73., 96. nr.) grozījumu un izteikt 2. un 2.1 punktu šādā redakcijā:

"2. Investīciju projektiem pieejamais kopējais valsts budžeta finansējums ir ne vairāk kā 59 633 985 *euro*, no tiem 2021. gadā – ne vairāk kā 29 825 980 *euro* un 2022. gadā – ne vairāk kā 29 808 005 *euro*.

2.1 Investīciju projektiem centralizētas mehāniskās ventilācijas sistēmu būvniecībai pašvaldības dibinātas vispārējās izglītības iestādes (turpmāk – izglītības iestāde) ēkā vai noteiktā tās daļā (korpusā) vai decentralizēto ventilācijas sistēmu ierīkošanai izglītības iestādes ēkas atsevišķās mācību telpās (turpmāk – ventilācijas investīciju projekti) pieejamais valsts budžeta finansējums ir 5 333 985 *euro*, no tiem 2021. gadā – ne vairāk kā 2 675 980 *euro* un 2022. gadā – ne vairāk kā 2 658 005 *euro*. Ventilācijas investīciju projekti nav attiecināmi uz pašvaldības dibinātajām pirmsskolas izglītības iestādēm."

Ministru prezidents A. K. Kariņš

Izglītības un zinātnes ministre A. Muižniece